תיכון וולטר

תיכון וולטר (בצרפתית: Lycée Voltaire) הוא בית ספר תיכון עיוני וטכנולוגי בפריז, בירת צרפת, והשוכן בשדרות דה לה רפובליק (Avenue de la République) מס.101 ברובע 11.

היסטוריה
התיכון, הקרוי לפי שם הסופר והפילוסוף הצרפתי וולטר, תוכנן על ידי האדריכל אז'ן טרן. הוא נחנך בשנת 1890 על ידי נשיא צרפת,
סאדי קרנו. למשך תקופה ממושכת הוא היה התיכון היחיד בצפון-מזרחה של פריז. מאז פתיחתו תיכון וולטר היה בית ספר שנועד לבנים בלבד, עד שבשנת 1973 הפך לבית ספר מעורב.

נתונים
בתיכון וולטר לומדים 2000 תלמידים בשלוש מסגרות: מכללה, תיכון וכיתות מכינה (classes préparatoires).
קיים בו רק המסלול של כיתות מכינה PTSI/PT (פיזיקה, טכנולוגיה, מדעי הנדסה/פיזיקה וטכנולוגיה). כיתות מכינה אלה הוקמו לראשונה בשנת 1921 ומאפשרות כל שנה לתלמידיהן להיכנס לבתי הספר הגבוהים היוקרתיים להנדסה.

בוגרים מפורסמים
אלן-פורנייה, סופר צרפתי
פרנאן ברודל, היסטוריון
ז'יל כהן, שחקן קולנוע יהודי צרפתי
אנדרה לווף, ביולוג יהודי צרפתי, חתן פרס נובל לפיזיולוגיה או לרפואה
שארל לדרמן, עורך דין ופוליטיקאי יהודי צרפתי
ז'אן מרמוז, טייס צרפתי
אדגר פור, פוליטיקאי, ראש ממשלה לשעבר של צרפת, יושב ראש לשעבר של האספה הלאומית הצרפתית
אנרי קרסוצקי, פעיל סינדיקלי יהודי צרפתי, מזכיר כללי של הקונפדרציה הכללית של העובדים CGT בצרפת

אנשי סגל מפורסמים
ז'אן-לואי בורי סופר, עיתונאי, מבקר קולנוע - מורה לספרות
אלן קריווין, פוליטיקאי - מורה זמני להיסטוריה
אלבר מאלה, היסטוריון - מחבר ספרי לימוד להיסטוריה

קישורים חיצוניים

 
אתר הבוגרים של תיכון וולטר 

בתי ספר תיכוניים
פריז: חינוך
פריז: מבנים
צרפת: בתי ספר